b'\n_START_ARTICLE_\nJonavos Jeronimo Ralio gimnazija\n_START_SECTION_\nIstorija\n_START_PARAGRAPH_\nJeronimo Ralio vidurin\xc4\x97s mokyklos prad\xc5\xbeia\xc2\xa0\xe2\x80\x93 1941 metai, kai susijung\xc4\x97 Prad\xc5\xbeios mokykla Nr. 1 ir nuo 1919\xc2\xa0m. veikusi Jonavos progimnazija. 1923\xc2\xa0m. i\xc5\xa1leista pirmoji mokini\xc5\xb3 laida._NEWLINE_Vidurin\xc4\x97 mokykla prad\xc4\x97jo veikti miesto centre (dabartiniame Jonavos meno mokyklos pastate), pastatyta nugriautos sta\xc4\x8diatiki\xc5\xb3 cerkv\xc4\x97s vietoje._NEWLINE_1947/1948 mokslo metais prad\xc4\x97jo veikti darbartin\xc4\x97 mokykla. 1949\xe2\x80\x931950\xc2\xa0m. vykdant sovietin\xc4\x97s \xc5\xa1vietimo sistemos reform\xc4\x85, gimnazijos pervadintos vidurin\xc4\x97mis mokyklomis, \xc4\xafvestas 11 met\xc5\xb3 vidurinis mokslas. Kiekviename klasi\xc5\xb3 sraute mok\xc4\x97si viena rusakalbi\xc5\xb3 klas\xc4\x97. Prie mokyklos veik\xc4\x97 moksleivi\xc5\xb3 bendrabutis, biblioteka._NEWLINE_1968\xc2\xa0m. rugs\xc4\x97jo 21 d. pastatytas naujasis pastatas, \xc4\xaf kur\xc4\xaf buvo perkeltos lietuvi\xc5\xb3 moksleivi\xc5\xb3 klas\xc4\x97s. Naujoji mokykla oficialiai vadinosi Jonavos 1-oji vidurin\xc4\x97 mokykla, o senajame pastate mok\xc4\x97si rusakalbi\xc5\xb3 mokini\xc5\xb3 klas\xc4\x97, oficialiai \xc4\xafsteigta Jonavos 2-oji vidurin\xc4\x97 mokykla._NEWLINE_1993\xc2\xa0m. spalio 8 d. Jonavos 1-ajai vidurinei mokyklai suteikiamas Homero poem\xc5\xb3 vert\xc4\x97jo Jeronomo Ralio vardas. 1996\xc2\xa0m. kovo 4 d. \xc5\xa1v. Kazimiero, Lietuvos glob\xc4\x97jo dien\xc4\x85, mokykl\xc4\x85 pa\xc5\xa1ventino, mokinius ir mokytojus palaimino Jonavos parapijos klebonas kunigas K\xc4\x99stutis Grabauskas. 1996\xc2\xa0m. spalio 10 d., minint Jeronimo Ralio gimimo 120-\xc4\x85sias metines, atidarytas mokyklos istorijos muziejus._NEWLINE_Nuo 1999\xc2\xa0m. \xc4\xafvestas profilinis mokymas. 2004/2005\xc2\xa0m. m. mokykloje mok\xc4\x97si 1326 moksleiviai, veik\xc4\x97 47 klas\xc4\x97s. Nuo 2008\xc2\xa0m. rugs\xc4\x97jo 1 d. mokykla atsisak\xc4\x97 pradinio ugdymo, veikia V\xe2\x80\x93XII klas\xc4\x97s. 2011\xc2\xa0m. rugs\xc4\x97jo 1 d. mokyklai suteiktas gimnazijos statusas.\n_START_SECTION_\nVadovyb\xc4\x97\n_START_PARAGRAPH_\nMokyklos direktorius\xc2\xa0\xe2\x80\x93 Ar\xc5\xabnas Rimkus\xc2\xa0\xe2\x80\x93 II vadybin\xc4\x97 kategorija. Direktoriaus pavaduotojos ugdymui\xc2\xa0\xe2\x80\x93 Marijona Malakauskien\xc4\x97, Rasa Legien\xc4\x97, Daiva Sirtautien\xc4\x97, pavaduotojas \xc5\xabkio reikalams\xc2\xa0\xe2\x80\x93 J\xc5\xabrat\xc4\x97 Balkuvien\xc4\x97.\n_START_SECTION_\nMokyklos himnas\n_START_PARAGRAPH_\nKai mokykloj v\xc4\x97l klega rugs\xc4\x97jis,_NEWLINE__NEWLINE_Rodos, juokias visa Lietuva._NEWLINE__NEWLINE_Mes jauni, mes ateiname siekti,_NEWLINE__NEWLINE_Kad svajon\xc4\x97s pavirst\xc5\xb3 tiesa._NEWLINE_Dieve, duok mums valios ir ry\xc5\xbeto_NEWLINE__NEWLINE_Perplaukt mokslo j\xc5\xabras marias._NEWLINE__NEWLINE_Dieve, duok, kaip Homero herojams_NEWLINE__NEWLINE_\xc4\xaeveikti kli\xc5\xabtis kelyje._NEWLINE_\xc4\xaesitempus bur\xc4\x99 jaunyst\xc4\x97s_NEWLINE__NEWLINE_Su draugais i\xc5\xa1siskirti sunku._NEWLINE__NEWLINE_Kur beb\xc5\xabsim rugs\xc4\x97jai vaikyst\xc4\x97s_NEWLINE__NEWLINE_Mums skardens varpeliu ma\xc5\xbeu\xc4\x8diu._NEWLINE_Priedainis_NEWLINE_Dar pab\xc5\xabkim, kol saul\xc4\x97 pakils,_NEWLINE__NEWLINE_Sur\xc4\x97m\xc4\x99 pe\xc4\x8dius prie Neries,_NEWLINE__NEWLINE_Ralio vardas visoj Lietuvoj_NEWLINE__NEWLINE_M\xc5\xabs viltingais darbais suskamb\xc4\x97s'